
Text rozhodnutia
Súd: Krajský súd Košice Spisová značka: 1Sd/71/2012 Identifikačné číslo súdneho spisu: 7012201166 Dátum vydania rozhodnutia: 01. 02. 2013 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2013:7012201166.1 Uznesenie Krajský súd v Košiciach v právnej veci navrhovateľa E. H., bytom M. č. XX, proti odporkyni Sociálnej poisťovni, ústrediu, Ul. 29. augusta č. 8, Bratislava, v konaní o vdovecký dôchodok, takto r o z h o d o l : Z a s t a v u j e konanie. Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím podaním, ktoré doručil súdu dňa 28.01.2013, zobral svoj návrh (opravný prostriedok zo dňa 02.08.2012) na preskúmanie rozhodnutia odporkyne zo dňa 19. júla 2012 č. XXX XXX XXXX späť v zmysle ustanovenia § 250h ods. 2 O.s.p., ktoré súd primerane použil na základe ustanovenia § 250l ods. 2 O.s.p., podľa ktorého až do rozhodnutia súdu môže navrhovateľ vziať návrh späť. Preto súd podľa § 250d ods. 3 O.s.p. - podľa ktorého ak návrh bol vzatý späť, súd uznesením konanie zastaví - s použitím ustanovenia § 250l ods. 2 O.s.p. konanie uznesením zastavil. Rozhodnutie o trovách konania sa opiera o ustanovenie § 146 ods. 1 písm. c) O.s.p. použitého v spojitosti s ustanovením § 246c O.s.p. Poučenie: Proti tomuto uzneseniu je prípustné odvolanie na Najvyšší súd Slovenskej republiky v Bratislave prostredníctvom Krajského súdu v Košiciach do 15 dní odo dňa doručenia uznesenia, pričom odvolanie musí byť písomné v dvoch vyhotoveniach. V odvolaní sa má popri všeobecných náležitostiach (§ 42 ods.3 O. s. p.) uviesť, proti ktorému rozhodnutiu smeruje, v akom rozsahu sa napadá, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2013:7012201166.1 (dáta aktuálne k 14. 11. 2026). Záväzné je znenie zverejnené súdom.




